Nege vas oor grondbesettingArgieffoto Kapt. Livhuhani Hani, woordvoerder van die polisie, het gesê verteenwoordigers van die Metsimaholo-munisipaliteit is na die toneel ontbied om die groep toe te spreek en in te lig hul optrede is onwettig. Talle mense het egter bloot voortgegaan om onwettige strukture op te rig en die polisie het vyf mans en twee vroue in hegtenis geneem. Ontstoke gemeenskapslede is hierna na die Harry Gwala-gebied, waar hulle buitelanders se winkels probeer plunder het. Volgens Hani kon die polisie daarin slaag om die situasie te ontlont en die skare uiteen te jaag. Die polisie hou egter die situasie dop. Die verdagtes moet Maandag in die Sasolburg-landdroshof verskyn.